Bil-miżuri tal-baġit, iż-żieda għall-għoli tal-ħajja se tibda titħallas sħiħa ma’ kull ċekk tal-pensjoni, filwaqt li tħabbru inizjattivi oħra fosthom ghall-anzjani u persuni b’diżabbiltà li għandhom carer magħhom. Il-pensjonanti se jieħdu żieda ta’ €3.49ċ fil-gimgha, ma’ kull cekk tal-pensjoni u mhux kif jiġri sa llum, bċa mal-pensjoni u biċċa bħala bonus fil-bidu tas-sena. Tħabbar ukoll li l-allowance ta’ €300 fis-sena  lill-anzjani li jgħixu f’darhom se tibda tingħata lil dawk li għandhom 75 sena jew aktar. L-anzjani u persuni b’dizabilità se jkunu ezentati milli jħallsu il-parti bħala employer tal-kontribuzzjoni tas-sigurtà soċjali. Hekk, il-proċedura se tkun eħfef, għaliex il-persuna kull ma tkun trid tħallas hija l-kontribuzzjoni li tkun naqqset għall-impjegat, il- carer tagħha. Il-pensjonanti li jagħmlu xogħol bhala self-employed se jingħataw iċ-ċans li jekk id-dħul tagħhom mix-xogħol ma jaqbizx id-€9,800 fis-sena, dawn iħallsu b’rata fissa ta’ 15 fil-mija. B’miżura oħra fil-baġit, dawk li għandhom pensjoni tas-servizzi, jistgħu jibbenefikaw minn żieda ta’ €200 fir-rata tal-pensjoni tas-sigurtà soċjali tagħhom. Din il-miżura stmata li se tiswa €1.5 u se jibbenefikaw minnha mal-5,500 pensjonant. Fil-qasam tal-anzjani ukoll tħabbar li se jiġi estiż is-servizz tal-Home Help u se jinfetħu centri ta’ matul il-jum għall-anzjani fil-Birgu u f’Ħal Balzan.